**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. október 16. (hétfő) 17 óra 45 perc**

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető,

**Megjelentek:** dr. Szabó András elnök, dr. Klein Katalin, Bánóczi Margit, Karczewicz Ágnes, Kiszelné Mohos Katalin polgármester, Tegzes Endre képviselő, Honti Zoltán képviselő, Papp István jegyző, dr. Halmosi-Rokaj Odett aljegyző, dr. Visnyay Noémi osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 4 fővel jelen van, határozatképes, Pintér Tünde jelezte távollétét. Ha nincs hozzászólás, akkor felteszem szavazásra a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**13/2017. (X. 16.) HATÁROZATA**

**Tárgy: Az Egészségügyi és szociális bizottság 2017. október 16-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2017. október 16-i ülésén az alábbi napirendet tárgyalja:

***Nyílt ülés:***

1. **Házi gyermekorvosi feladat-ellátási szerződés módosítása**
2. **Egyebek**

**Határidő**: azonnal

**Felelős**: EÜB elnök

**1. naprendi pont**

**Házi gyermekorvosi feladat-ellátási szerződés módosítása**

**dr. Szabó András elnök:** A napirendi pont előadója Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**dr. Szabó András elnök:** Köszönöm. Van-e kérdés, hozzászólás? Nincs, akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**14/2017. (X. 16.) HATÁROZATA**

**Tárgy: Házi gyermekorvosi feladat-ellátási szerződés módosítása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy járuljon hozzá ahhoz, hogy dr. Kuchárné dr. Kordé Izabella doktornő a Nagykovácsi I. számú gyermekorvosi körzet rendelési idejét módosítsa, egyben felhatalmazza a polgármestert a feladat-ellátási szerződés módosításának aláírására.

**Határidő:** azonnal

**Felelős:** polgármester

**2. naprendi pont**

**Egyebek**

**dr. Szabó András elnök:** Kérdezem, hogy van-e valakinek hozzászólása.

**Papp István jegyző:** Készültem néhány háromnegyed éves adattal a szociális támogatások témakörében. Rendkívüli települései támogatást 101 fő kapott eddig, 7,200 ezer Ft összegben. Átlagosan ez 70 ezer Ft/fő. Fűtési támogatást 22 fő, közüzemi díj támogatást 16 fő kapott, víz és csatorna alapdíj támogatást 11 fő, ápolási támogatást 10 fő kapott. Ez összességében kb. 2 millió Ft összeget jelent. Jelentősebb mértékű volt a gyógyszertámogatás, 42 fő, közel 3 millió Ft támogatásban részesült. 1 fő kaphatott babakelengye támogatást, ennél több szokott lenni. 4 család 5 gyermeke kapott félárú menzás ellátást, és 17 gyermeket táboroztatási támogatásban részesített az önkormányzat. Húsvéti csomagban 91 család részesült, egyenként 10 ezer Ft összegben. Ez összességében 13,7 millió Ft-ot jelent.

**dr. Szabó András elnök:** Köszönöm. Az lenne a kérdésem, hogy volt-e olyan, akinek járt volna támogatás, de nem kapta meg.

**Papp István jegyző:** Ilyen nem volt. A szociális keret elégséges minden rászoruló támogatására.

**dr. Szabó András elnök:** Volt-e olyan, aki kért, de nem kapott, mert nem járt neki.

**Papp István jegyző:** Ilyen előfordult. Aki a jövedelmével meghaladta a rendeleti maximumot, azt el kellett utasítani.

**dr. Szabó András elnök**: Köszönöm szépen a tájékoztatást. Amennyiben nincs több hozzászólás, észrevétel, a bizottság ülését 17 óra 54 perckor lezárom.

K.m.f.

dr. Szabó András Bánóczi Margit

elnök tag